Hoe strek assosiasie met mede-Christene ons tot voordeel? — Wagtoring AANLYN BIBLIOTEEK
jl les 6
Behou vriendskappe in ’n liefdelose wêreld
Selfs al moet ons deur ’n digte woud trek of gure weer trotseer, ons woon ons Christelike vergaderinge gereeld by. Waarom span Jehovah se Getuies hulle in so mate in om met medegelowiges te assosieer, ondanks uitdagings van die lewe en moegheid ná ’n dag se werk?
Dit is goed vir ons welstand. ‘Gee ag op mekaar’, het Paulus geskryf aangaande diegene met wie ons in die gemeente assosieer (Hebreërs 10:24). Hierdie uitdrukking beteken “om noukeurig te dink aan”, dit wil sê om mekaar te leer ken. Die apostel se woorde spoor ons dus aan om besorg te wees oor ander. Wanneer ons ander Christengesinne leer ken, ontdek ons dat party van hulle probleme soortgelyk aan dié wat ons ervaar, met welslae die hoof gebied het en dat hulle ons kan help om dit ook te doen.
Dit bou blywende vriendskappe. By ons vergaderinge kom ons nie met blote kennisse bymekaar nie, maar met ’n groep hegte vriende. By ander geleenthede geniet ons heilsame ontspanning saam. Watter voordelige uitwerking het sulke assosiasie? Ons leer om mekaar meer te waardeer, en dit versterk die liefdesband tussen ons. Wanneer ons broers en susters dan met probleme te kampe het, help ons hulle sonder aarseling omdat ons ’n hegte vriendskap opgebou het (Spreuke 17:17). Deur met al die lede van ons gemeente te assosieer, toon ons dat ons ‘dieselfde sorg vir mekaar dra’.—1 Korintiërs 12:25, 26.
Ons spoor jou aan om diegene wat God se wil doen, as jou vriende te kies. Jy sal sulke vriende onder Jehovah se Getuies vind. Moet asseblief nie dat enigiets jou verhinder om met ons te assosieer nie.
Waarom strek dit ons tot voordeel om by die vergaderinge met mekaar te assosieer?
Wanneer wil jy ons gemeente leer ken?